**Martina Ostatníková** (\* 25. január 1979, Bratislava) je slovenská speváčka a moderátorka a novinárka.

Životopis
---------

Počas základnej školy v šiestej triede  spievala so zborom Radosť zo Senca .
Martina Ostatníková je absolventkou Fakulty masmediálnej komunikácie Univerzity sv. Cyrila a Metoda v Trnave a Fakulty manažmentu Univerzity Komenského v Bratislave, na ktorej neskôr aj sama učila.

Pôsobila tiež ako hovorkyňa Spoločnej zdravotnej poisťovne a učiteľka angličtiny v súkromnej jazykovej škole v Senci.

V období rokov 1995 – 2001 pôsobila v eurodanceovej skupine Lobby, po ukončení jej činnosti sa v roku 2004 stala speváčkou revivalovej skupiny Starmania, v ktorej účinkuje dodnes. V roku 2005 vydala svoj prvý sólový album *Martina*. Ako vokalistka spolupracovala s gospelovou skupinou Heaven’s Shore a bola zainteresovaná i v ďalších hudobných projektoch. V Slovenskej televízii moderovala hudobné relácie *Traky (2000*), *Hitmánia (2008)* a vedomostnú reláciu *Hlava XXI (2010)*. Reláciu *Hlava XXI* moderovala spolu s Filipom Tůmom. 

V roku 2001 mala účinkovať v muzikáli *Hamlet* v bratislavskom Divadle Nová scéna, ale kvôli čiastočnej nahote, ktorú si rola Ofélie vyžadovala, ponuku odmietla, nakoľko to bolo v rozpore s jej kresťanským presvedčením .

V meste Senec sa stala tlačovou hovorkyňou mesta. Od januára 2013 do súčasnosti je šéfredaktorkou mestských novín *Senčan*. V novembri 2018 sa stala hovorkyňou Všeobecnej zdravotnej poisťovne, po pár týždňoch túto prácu zanechala a znovu pracuje pre Senec 
. Pracuje aj ako moderátorka v televízii TV LUX.

Osobný život
------------

Má sestry Soňu, Gabrielu a Lenku a syna Martina (\* 2009). Žije v Senci, kde v roku 2010 úspešne kandidovala do mestského zastupiteľstva za stranu KDH.

Diskografia
-----------

**Sólové albumy:**

* *Martina* (2005) - MSP Records – GE 0028 2 331, CD  (vyšlo aj v 2005: Gaspro, s.r.o. – R 75 0001-2-331)

**So skupinou Lobby:**

* *Hi Dee Ho!* (1996)
* *Power in Our Hands* (1996)
* *Livin' Large* (1997)
* *Y2K* (2000)

**So skupinou Starmania:**

* *Starmania* (2004)
* *Revolutions* (2004)

**So skupinou Heaven’s Shore:**

* *Heaven’s Shore* (2001)

Referencie
----------

1. ↑
2. ↑   *Archivovaná kópia* [online]. [Cit. 2018-11-16]. Dostupné online. Archivované 2023-04-27 z originálu.
3. ↑   *Som Martina a hotovo...* [online]. [Cit. 2009-07-14]. Dostupné online. Archivované 2009-03-10 z originálu.
4. ↑  10 rokov Radosti
5. ↑   *Soubiznis.sk: Martina Ostatníková: Starmania aj Hitmánia* [online]. [Cit. 2012-09-16]. Dostupné online. Archivované 2008-10-06 z originálu.
6. 1 2  Autosportfoto.sk: 4 × 4 verzus známa tvár: Martina Ostatníková
7. ↑  Na Dvojke STV budú súťažiť študenti. Prvýkrát aj za štátne peniaze
8. ↑  Dimenzie.sk: Tri otázky pre Martinu Ostatníkovú
9. ↑   *Part.cz: Andy Hryc: Hovorím pravdu rovno do očí* [online]. [Cit. 2012-09-17]. Dostupné online. Archivované 2016-03-04 z originálu.
10. ↑  V medziročnom porovnaní vzrástol počet obyvateľov v Senci o 417
11. ↑   *Mestské noviny Senčan - senec.sk* [online]. [Cit. 2017-04-13]. Dostupné online. Archivované 2017-03-22 z originálu.
12. ↑
13. ↑
14. ↑
15. ↑  Buklet albumu *Power in Our Hands* od skupiny Lobby
16. ↑   *Senec.sk: Komisie MsZ na volebné obdobie 2010 – 2014* [online]. [Cit. 2012-09-17]. Dostupné online. Archivované 2017-04-13 z originálu.
17. ↑  Martina – Martina, discogs.com

Autoritné údaje: * SNK: 169208